घरेलू हिंसा की शिकायत मिली थी; मेक्सिको की घटना
US Mexico Police Firing Video Goes Viral - न्यू मेक्सिको में तीन पुलिस ऑफिसर घरेलू हिंसा की शिकायत मिलने पर एक गलत घर पहुंच गए। इस बात का पता होने के बावजूद उन्होंने घर के मालिक- 52 साल के रॉबर्ट डोटसन पर गोली चला दी।
न्यू मेक्सिको में तीन पुलिस ऑफिसर घरेलू हिंसा की शिकायत मिलने पर एक गलत घर पहुंच गए। इस बात का पता होने के बावजूद उन्होंने घर के मालिक- 52 साल के रॉबर्ट डोटसन पर गोली चला दी। इतनी ही नहीं पुलिस और मृतक की पत्नी के बीच फायरिंग भी हुई। न्यूज एजेंसी रॉयटर्स के मुताबिक, ये घटना 5 अप्रैल की है। अब पुलिस ने इसका बैडी-कैम फुटेज जारी किया है।
वीडियो में देखा जा सकता है कि पुलिस एक घर का दरवाजा खटखटा रही है। ऑफिसर्स ने एक मिनट में 3 बार दरवाजे पर नॉक किया, लेकिन किसी ने दरवाजा नहीं खोला। इसके बाद एक ऑफिसर्स कन्फ्यूज होकर दूसरे ऑफिसर से घर का एड्रेस पूछता है। वो कहता है- ये हाउस नंबर 43 है या 53। दोनों ऑफिसर के बीच कुछ सेकेंड बातचीत होती है। वो हंसते हैं और वापस जाने लगते हैं। इतने में रॉबर्ट डोटसन दरवाजा खोलते हैं और पुलिस ऑफिसर्स उन पर फायरिंग कर देते हैं।
घर के मालिक के हाथ में गन थी
रिपोर्ट के मुताबिक, रॉबर्ट ने जब दरवाजा खोला तो उनके हाथ में गन थी। ये देखते ही पुलिस ने उन पर फायर कर दिया। वीडियो में देखा जा सकता है कि गोली लगते ही रॉबर्ट जमीन पर गिर जाते हैं। इसी बीच घर के अंदर मौजूद रॉबर्ट की पत्नी चिल्लाने लगती है। ये जाने बिना की दरवाजे पर कौन है वो भी फायरिंग करने लगती है। एक अधिकारी ने कहा- घर में मौजूद महिला नहीं जानती थी कि दरवाजे पर पुलिस है, इसलिए उस पर कोई कार्रवाई नहीं होगी।
घटना के बाद बेटी ने पुलिस को फोन किया
रॉबर्ट के तीनों बच्चे फायरिंग के दौरान घर में मौजूद थे। उनकी बेटी ने गोलियों की आवाज सुनकर पुलिस को फोन किया। उसने कहा- मेरे घर पर गोलीबारी हो रही है। मेरे पापा की मौत हो गई है। हमें मदद चाहिए।
घटना के समय तीन पुलिस ऑफिसर्स मौजूद थे। घटना से जुड़े कई सवाल खड़े हो रहे हैं। जैसे- पुलिस ने गलत घर में फायरिंग क्यों की? घर के मालिक ने गन लेकर दरवाजा क्यों खोला? इन सभी सवालों की जांच की जा रही है। वहीं सोशल मीडिया पर कुछ लोग पुलिस को गलत ठहरा रहे हैं। उनका कहना है कि आधी रात में यदि कोई दरवाजा खटखटाता है तो कोई भी व्यक्ति आत्मरक्षा में गन या किसी भी तरह का हथियार लेकर ही दरवाजा खोलता है। वहीं, पुलिस चीफ स्टीवन हेब्बे ने माफी मांगते हुए मृतक के परिवार के प्रति संवेदनाएं व्यक्ति की है।
ये खबर भी पढ़ें...
अमेरिकी बैंक में फायरिंग का बॉडी-कैम फुटेज:हमले में 5 लोग मारे गए थे, 8 मिनट के एनकाउंटर में पुलिस ने शूटर को ढेर किया
अमेरिका की केंटकी पुलिस ने 9 अप्रैल को लुइसविल बैंक में हुई फायरिंग का बॉडी-कैम फुटेज जारी किया है। घटना में 5 लोगों की मौत हो गई थी। 8 लोग घायल हुए थे, इनमें 2 पुलिस ऑफिसर शामिल थे। एक ऑफिसर निकोलस विल्ट की हालात गंभीर बताई जा रही है। पुलिस ने हमलावर को मार गिराया था। पढ़ें पूरी खबर...